cyanic-selkie/wikianc huggingface dataset:
Αντώνης Σρόιτερ
Βιογραφία
Ξεκίνησε την καριέρα του από την εφημερίδα «Απογευματινή» ως ρεπόρτερ, το 1996 εργάστηκε στην εφημερίδα «Ισοτιμία» ως οικονομικός ρεπόρτερ αλλά και στο περιοδικό της Ευρωπαϊκής Επιτροπής. Το 2006 ανέλαβε αρχισυντάκτης του «Πρώτου Θέματος» και το 2008 έγινε σχολιαστής του δελτίου ειδήσεων του «ALPHA». Από τον Μάρτιο του 2009 ανέλαβε την παρουσίαση του κεντρικού δελτίου ειδήσεων του καναλιού σε ηλικία 34 ετών, τα ηνία του οποίου διατηρεί έως σήμερα.
Το 2017 παρέλαβε το δημοσιογραφικό βραβείο «Μπότση» για την αντικειμενική κάλυψη της ειδησεογραφίας και την ανάδειξη κοινωνικών ρεπορτάζ μέσα από το δελτίο ειδήσεων και την τηλεοπτική του εκπομπή «Αυτοψία». Από την 1η Ιανουαρίου 2014 μέχρι και τις 29 Ιουνίου 2020, το κεντρικό δελτίο ειδήσεων του σταθμού ήταν το πρώτο σε τηλεθέαση από τα άλλα δελτία ιδιωτικών τηλεοπτικών δικτύων με πανελλήνια κάλυψη.
Παραπομπές
Κατηγορία:Έλληνες δημοσιογράφοι Κατηγορία:Έλληνες γερμανικής καταγωγής
Άντερς Ζορν
thumb|right|250px|Άντερς Ζορν "Μετά το Λουτρό" (1895) Ο Άντερς Λέοναρντ Ζορν (Anders Leonard Zorn, 18 Φεβρουαρίου 1860 – 22 Αυγούστου 1920) ήταν Σουηδός καλλιτέχνης, ο οποίος απέκτησε παγκόσμια φήμη ως ζωγράφος, γλύπτης και χαράκτης στη γραμμική οξυγραφία.
Βιογραφία
Γεννήθηκε στην Μόρα της επαρχίας Ντάλαρνα (Dalarna) της κεντρικής Σουηδίας. Από το 1875 ως το 1880 σπούδασε στη Σουηδική Βασιλική Ακαδημία Τεχνών της Στοκχόλμης. Ταξίδεψε σ’ όλη την Ευρώπη και Αμερική: Λονδίνο, Παρίσι, Βαλκάνια, Ισπανία, Ιταλία και Ηνωμένες Πολιτείες της Αμερικής, πριν εγκατασταθεί οριστικά στη γενέτειρά του Μόρα, το 1896, αποκτώντας τη φήμη ως ένας από τους πιο διάσημους ζωγράφους της εποχής του.
Τα πρώτα έργα του ήταν φωτεινές υδατογραφίες, αλλά από το 1887 στράφηκε αποκλειστικά στις ελαιογραφίες. Η τεχνοτροπία του τον κατατάσσει στους εμπρεσιονιστές καλλιτέχνες της σκανδιναβικής ζωγραφικής των αρχών του 20ού αιώνα. Ζωγράφισε πορτρέτα, ρωπογραφικές σκηνές με απεικονίσεις της αγροτικής ζωής και των συνηθειών στην ύπαιθρο. Ο Ζορν έγινε επίσης διάσημος για τα γυμνά στους πίνακές του. Διακρίνεται για τις ευαίσθητες φωτοσκιάσεις και τη φυσικότητα των γυμνών σωμάτων, όπως η γυμνή νύμφη «Ντάγκμαρ» (1911), που θαυμάζει το είδωλό της στην επιφάνεια μιας λίμνης, ενώ η στάση της και το χυμώδες κορμί της αποπνέει μια αισθησιακή αθωότητα. Στο ίδιο ύφος κινούνται τα γυμνά στους πίνακες «Μετά το Λουτρό» (1895), «På Sandhamn» (1906) ή «Κορίτσια από τη Ντάρλανα παίρνουν το μπάνιο τους» (1906).
Τα έργα του
Τα πιο πολλά έργα του βρίσκονται στο Εθνικό Μουσείο Καλών Τεχνών της Στοκχόλμης, μεταξύ των οποίων το περίφημο «Χορός στο μεσοκαλόκαιρο» (1897). Έργα του υπάρχουν επίσης στο Μουσείο Ορσέ στο Παρίσι, το Μητροπολιτικό Μουσείο Τέχνης της Νέας Υόρκης και το Μουσείο Καλών Τεχνών της Βοστόνης στις ΗΠΑ. Στα πιο γνωστά έργα του περιλαμβάνονται: «Αυτοπροσωπογραφία» (1882), «Καλοκαιρινές διακοπές» (Sommarnöje, 1886), «Το μικρό εργοστάσιο μπύρας» (1890), «Το λιμάνι του Αμβούργου» (1891), «Αυτοπροσωπογραφία με μοντέλο» (1896), «Μουσική οικογένεια» (1905), «Χορός στο Gopsmor» (1906), «Ο ζωγράφος Μπρούνο Λίλγεφορς» (1906), «Ο πρόεδρος των ΗΠΑ Ουίλιαμ Χάουαρντ Ταφτ» (1911), «Αυτοπροσωπογραφία με κόκκινα» (1915) κ. ά. Στη γενέτειρά του Μόρα λειτουργεί το «Μουσείο Άντερς Ζορν».
Εξωτερικοί σύνδεσμοι
Κατηγορία:Σουηδοί ζωγράφοι Κατηγορία:Προσωπογράφοι Κατηγορία:Γλύπτες Κατηγορία:Χαράκτες
Παγκόσμιο Κύπελλο Συλλόγων 2009
To Παγκόσμιο Κύπελλο Συλλόγων 2009 (επισήμως: FIFA Club World Cup UAE 2009 presented by Toyota) ήταν μία ποδοσφαιρική διοργάνωση που διεξήχθη από τις 9 έως τις 19 Δεκεμβρίου 2009. Ήταν η 6η διοργάνωση του Παγκοσμίου Κυπέλλου Συλλόγων της FIFA, στην οποία συμμετείχαν οι πρωταθλήτριες ομάδες από τις έξι συνομοσπονδίες μέλη της ΦΙΦΑ, όπως και η πρωταθλήτρια της χώρας διεξαγωγής της διοργάνωσης. Η διοργάνωση διεξήχθη στα Η.Α.Ε.. Τροπαιούχος ανεδείχθη η ισπανική Μπαρτσελόνα, που κέρδισε στον τελικό με 2-1 την αργεντίνικη Εστουδιάντες ντε Λα Πλάτα.
Μπάλα τουρνουά
Η Adidas Jabulani, η επίσημη μπάλα του Παγκοσμίου Κυπέλλου 2010, αποτέλεσε την επίσημη μπάλα του Παγκοσμίου Κυπέλλου Συλλόγων 2009.
Εξωτερικοί σύνδεσμοι
rsssf.com
Κατηγορία:Παγκόσμιο κύπελλο συλλόγων Κατηγορία:Ποδόσφαιρο το 2009
Αλμυρός Αργολίδας
Ο Αλμυρός είναι οικισμός της τοπικής κοινότητας Σκαφιδακίου, της δημοτικής ενότητας (τέως δήμου) Λέρνας, του δήμου Άργους - Μυκηνών, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Άργους του νομού Αργολίδος, στο γεωγραφικό διαμέρισμα Πελοποννήσου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Σκαφιδακίου του νομού Αργολίδος. Με το ΦΕΚ 244Α - 04/12/1997 αποσπάστηκε από την κοινότητα Σκαφιδακίου και προσαρτήθηκε στον δήμο Λέρνας. Με το ΦΕΚ 87Α - 07/06/2010 αποσπάστηκε από τον δήμο Λέρνας και προσαρτήθηκε στον δήμο Άργους-Μυκηνών.
Πηγές
Κατηγορία:Χωριά του νομού Αργολίδας Κατηγορία:Δήμος Άργους - Μυκηνών
Γκιόρκι Αλμάσι
Βιογραφικά στοιχεία
Ο πατέρας του Γκιόρκι, Έντε Αλμάσι, ήταν ιδρυτικό μέλος της Ουγγρικής Γεωγραφικής Εταιρείας. Ο Γκιόρκι Αλμάσι απέκτησε διδακτορικό δίπλωμα νομικής από το Πανεπιστήμιο του Γκρατς. Μετά το πανεπιστήμιο εργάστηκε στη Βουδαπέστη ως δημόσιος υπάλληλος, αλλά αφού εγκατέλειψε το επάγγελμά του επέστρεψε στο σπίτι για να διαχειριστεί την περιουσία του. Ενδιαφερόταν ανέκαθεν για τη ζωολογία και, κυρίως, για την ορνιθολογία. Δημοσίευσε ένα βιβλίο μαζί με τον Ιστβάν Τσέρνελ. Το πρώτο του επαγγελματικά ταξίδι έγινε στο δέλτα του Δούναβη για να κάνει ορνιθολογικές παρατηρήσεις.
Αχμόβιτσι
Το Αχμόβιτσι (σερβικά κυριλλικά: Ахмовићи) είναι χωριό της Βοσνίας και Ερζεγοβίνης. Ευρίσκεται εντός του Δήμου του Γκόραζντε, ο οποίος ευρίσκεται εντός του Καντονιού του Βοσνιακού Πόντρινιε, το οποίο ευρίσκεται εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της βοσνιακής απογραφής του 2013, αριθμούσε 23 κατοίκους.
Γκιόρκι Αλμάσι
Βιογραφικά στοιχεία
Στις 3 Δεκεμβρίου 1891, ο Αλμάσι παντρεύτηκε την Ιλόνα Πιτάνι, με την οποία απέκτησε τρία παιδιά.
Αχμόβιτσι
Γεωγραφία
Το Αχμόβιτσι ευρίσκεται επί των δεξιών όχθων του ποταμού Ντρίνα.
Γκιόρκι Αλμάσι
Βιογραφικά στοιχεία
Ο Αλμάσι ταξίδεψε για πρώτη φορά στην Ασία το 1900 μαζί με τον Ρούντολφ Στούμερ, τον δάσκαλό του της ζωολογίας στο Πανεπιστήμιο του Γκρατς. Οι δυο τους ταξίδεψαν μέσα από την περιοχή του ποταμού Ιλί, τις ανατολικές περιοχές του Ισίκ-Κουλ και την ανεξερεύνητη, τρίτη οροσειρά του Τιεν Σαν. Το ζωολογικό επίτευγμα του ταξιδιού τους ήταν η συλλογή περίπου 20.000 ζώων (κυρίως πτηνών), με πολλά είδη ανάμεσά τους τα οποία αποτελούσαν πρόσφατες ανακαλύψεις. Εκείνη η περιοδεία χάρισε στον Αλμάσι εκτεταμένες εμπειρίες, αλλά εκτός από τις ζωολογικές του παρατηρήσεις, αυτές οι εμπειρίες περιελάμβαναν τις ζωηρές εθνογραφικές σημειώσεις του, οι οποίες αφορούν την καθημερινή ζωή των λαών στην Κιργιζίας και το Καζακστάν.
Αχμόβιτσι
Εξωτερικοί Σύνδεσμοι
Κατηγορία:Οικισμοί του Γκόραζντε Κατηγορία:Οικισμοί του Γκόραζντε με σερβική πληθυσμιακή πλειοψηφία
Γκιόρκι Αλμάσι
Βιογραφικά στοιχεία
Στο ίδιο ταξίδι πήρε μέρος και ο Γιούλα Πρινζ, αλλά λόγω διαφωνιών με το Αλμάσι, οι δρόμοι των δύο σύντομα χώρισαν και έκαναν ανεξάρτητες, αλλά πολύτιμες, παρατηρήσεις. Το έργο του Πρινζ με τίτλο Τα ταξίδια μου στην Κεντρική Ασία δίνει ζωντανές περιγραφές των πραγμάτων που είδαν.
Ο Αλμάσι επέστρεψε στην πατρίδα του απογοητευμένος από το τελευταίο του ταξίδι και από το σημείο αυτό και έπειτα έζησε αποτραβηγμένος στη γη του. Το ημερολόγιο και οι επιστολές του που εστάλησαν στη σύζυγό του λένε την υπόλοιπη ιστορία, αλλά δυστυχώς δεν έχουν δημοσιευτεί. Οι γνώσεις του για τους Ρώσους και τους Τούρκους κατέστησαν δυνατή την καλύτερη κατανόηση και την αποτελεσματικότερη επικοινωνία με Ρώσους αξιωματούχους και αρχηγούς φυλών στην Κιργιζία κατά τη διάρκεια των ταξιδιών του.
Τέλος, ο Αλμάσι δημοσίευσε μια σημαντική παραλλαγή του κιργιζικού έπους Μάνας σχετικά με μια αποχαιρετιστήρια συνάντηση μεταξύ του ήρωα Μάνας και του δύο μηνών παιδιού του, Σεμετέι. Το άρθρο του περιελάμβανε μια λατινική μεταγραφή και γερμανική μετάφραση του κειμένου του επεισοδίου από την κιργιζική γλώσσα.
Συνεισφορές
Η επιτόπια εργασία του Γκιόργκι Αλμάσι και τα περιγραφικά του κείμενα αποτελούν το ύψιστο επίτευγμά του. Αργότερα, έκανε κυρίως εθνογραφικές και ανατολικές μελέτες. Αυτές βρήκαν αναγνωστικό κοινό στο Ethnographical Bulletin και στο περιοδικό του Μπερνάτ Μουνκάτσι. Τα έργα του που συλλέγονται για τους Κιργίζιους, τα οποία φιλοξενεί το Μουσείο Néprajzi, έχουν πάρει μέρος σε εθνογραφικές εκθέσεις.
Μάχη των Θυατείρων
Η μάχη των Θυατείρων διεξήχθη το 366 στα Θυάτειρα της Λυδίας μεταξύ του στρατού του Ρωμαίου αυτοκράτορα Ουάλη και του στρατού του σφετεριστή Προκόπιου.
Παραπομπές
Κατηγορία:Μάχες ρωμαϊκού στρατού
Ζαβιτζάβα
Με την ιδιαίτερη ονομασία Ζαβιτζάβα (Zavijava) είναι γνωστός ο αστέρας β (βήτα) του αστερισμού Παρθένου, ο β Παρθένου (διεθνώς Beta Virginis, συντομογρ. β Vir). Το φαινόμενο μέγεθος του Ζαβιτζάβα είναι +3,60, κάτι που το καθιστά τον πέμπτο φωτεινότερο αστέρα της Παρθένου. Απέχει από τη Γη 35,65 έτη φωτός Η θέση του μόλις 41 λεπτά της μοίρας βορείως της εκλειπτικής σημαίνει ότι υφίσταται επιπροσθήσεις από τη Σελήνη και (σπανίως) από πλανήτες. Ο β Παρθένου ωστόσο εμφανίζει σχετικώς μεγάλη ιδία κίνηση, 0,7881 δευτερόλεπτο της μοίρας ανά έτος προς τα ανατολικά-νοτιοανατολικά, οπότε σε λίγους αιώνες η θέση του στην ουράνια σφαίρα θα έχει μετατοπισθεί σημαντικά.
Αστροφυσικά δεδομένα
Ο β Παρθένου είναι νάνος αστέρας της Κύριας ακολουθίας με φασματικό τύπο F9 V. Ο τύπος αυτός αντιστοιχεί σε κιτρινόλευκο αστέρα, και ο συγκεκριμένος έχει δείκτη χρώματος (B−V) του φωτός του ίσο με +0,553, που αντιστοιχεί σε επιφανειακή ή ενεργό θερμοκρασία 6.132 ± 26 K. Σε συνδυασμό με τη διάμετρό του, που εκτιμάται ως 68% μεγαλύτερη από εκείνη του Ήλιου, αυτή η θερμοκρασία τού δίνει απόλυτη λαμπρότητα (φωτιστική ισχύ) 3,6 φορές μεγαλύτερη της λαμπρότητας του Ήλιου. Η λαμπρότητα αυτή αντιστοιχεί σε απόλυτο μέγεθος ίσο με +3,41. Στον β Vir έχουν ανιχνευθεί με ανάλυση του φωτός του ταλαντώσεις παρόμοιες με τις ηλιακές, γεγoνός που επιτρέπει την αναπαράσταση της εσωτερικής δομής του με μεγαλύτερη λεπτομέρεια. Η ηλικία του β Παρθένου εκτιμάται σε 2,9 δισεκατομμύρια έτη, οπότε πρέπει να πλησιάζει προς το τέλος της ζωής του στην Κύρια ακολουθία, καθώς έχει περίπου 41% μεγαλύτερη μάζα από τον Ήλιο. Η μεταλλικότητά του είναι λίγο μεγαλύτερη της ηλιακής, με [Fe/H] = +0,20.
Εκτός από τη σημαντική του μεταλλικότητα, η μικρή ταχύτητα περιστροφής του αστέρα περί τον άξονά του, με ελάχιστη τιμή 4,3 χιλιόμετρα ανά δευτερόλεπτο, σημαίνει ότι θα μπορούσε κάλλιστα να έχει πλανήτες. Σύμφωνα με τους Nelson & Angel (1998) ο β Παρθένου θα μπορούσε να διαθέτει πλανητικό σύστημα με δύο ή τρεις γιγάντιους πλανήτες σε μεγάλες τροχιές γύρω του, με άνω όρια μάζας 1,9, 5 και 23 μάζες Δία και υποθετικές περιόδους περιφοράς 15, 25 και 50 γήινα έτη αντιστοίχως. Επίσης, οι Campbell κ.ά. εξήγαγαν εμμέσως ως πόρισμα την ύπαρξη πλανητικών σωμάτων ή ακόμα και φαιών νάνων περί τον β Παρθένου. Ωστόσο πιο πρόσφατες έρευνες δεν έχουν κατορθώσει να ανιχνεύσουν οποιοδήποτε υποαστρικό σώμα γύρω από τον αστέρα. Μια ομάδα στο Αστεροσκοπείο Μακντόναλντ έθεσε όρια για την παρουσία ενός ή περισσότερων πλανητών : μάζες μεταξύ 0,16 και 4,2 μάζες Δία και μέσο διαχωρισμό από τον αστέρα μεταξύ 0,05 και 5,2 αστρονομικές μονάδες.
Ο β Παρθένου απομακρύνεται από τη Γη (και γενικότερα από το Ηλιακό Σύστημα) με ταχύτητα 4,1 χιλιόμετρα ανά δευτερόλεπτο, δηλαδή περίπου 14.800 χιλιόμετρα την ώρα (ακτινική ταχύτητα).
Ονομασίες
Ο β Παρθένου έφερε τις παραδοσιακές ονομασίες Zavijava (απαντώμενη και με τις γραφές Zavijah, Zavyava και Zawijah) και Αλαράφ (Alaraph). προέρχεται από την αραβική φράση زاوية العواء = zāwiyat al-cawwa, που σημαίνει «γωνία του [σκύλου] που γαβγίζει». Το 2016 η Διεθνής Αστρονομική Ένωση (IAU) όρισε μια «Ομάδα Εργασίας επί των ονομασιών αστέρων» (Working Group on Star Names, WGSN) προκειμένου να αποδεχθεί ως επίσημες, να προτυποποιήσει και να καταλογογραφήσει τις παραδοσιακές ιδιαίτερες ονομασίες για αστέρες. H WGSN ενέκρινε την ονομασία «Ζαβιτζάβα» με την απόδοση Zavijava στο λατινικό αλφάβητο για τον β Παρθένου στις 21 Αυγούστου 2016 και αναφέρεται πλέον με αυτή στον Κατάλογο Αστρικών Ονομάτων της IAU.
Στην παραδοσιακή κινεζική αστρονομία ο όρος 太微右垣}} (Tài Wēi Yòu Yuán), που σημαίνει «δεξιό τείχος του Ανώτατου ανακτόρου», αναφέρεται σε μια μικρή ομάδα αστέρων που αποτελείται από τους β Παρθένου, σ Λέοντος, ι Λέοντος, θ Λέοντος και δ Λέοντος. Ο ίδιος ο βήτα Παρθένου είναι έτσι γνωστός ως 太微右垣一 (Tài Wēi Zuǒ Yuán yī), δηλαδή «ο πρώτος (αστέρας) του δεξιού τείχος του Ανώτατου Ανακτόρου». . Συμβολίζει τον 右執法 (Yòuzhífǎ), δηλαδή τον «νομικό διοικητή της δεξιάς πλευράς». Ο όρος Yòuzhífǎ στο έργο αναφοράς του Ρίτσαρντ Χίνκλυ Άλεν Star Names (1899) μεταγράφεται ως Yew Chi Fa και μεταφράζεται «the Right-hand Maintainer of Law».
Εξωτερικοί σύνδεσμοι
Κατηγορία:Αστέρες κύριας ακολουθίας τύπου F Κατηγορία:Παρθένος (αστερισμός)
Σχέσεις Αυστραλίας-Πολωνίας
Οι σχέσεις Αυστραλίας-Πολωνίας αναφέρονται στις διμερείς διπλωματικές σχέσεις μεταξύ της Αυστραλίας και της Πολωνίας. Πάνω από 170.000 Αυστραλοί πολίτες είναι πολωνικής καταγωγής. Και τα δύο έθνη είναι μέλη του Australia Group και του Οργανισμού Οικονομικής Συνεργασίας και Ανάπτυξης.
Ιστορία
δεξιά|μικρογραφία| Πλάκα που τιμά το όνομα του [[Όρος Κοσιούσκο|Όρους Κοσιούσκο, την υψηλότερη κορυφή της Αυστραλίας, που ονομάστηκε από τον Πολωνό μαχητή για την ελευθερία, Ταντέους Κοστσιούσκο.]] Οι πρώτοι Πολωνοί πολίτες έφτασαν στην Αυστραλία το Δεκέμβριο του 1696. Οι 10 Πολωνοί πολίτες έπλευσαν με τον Ολλανδό εξερευνητή Βίλεμ ντε Φλάμινχ κατά τη διάρκεια της εξερεύνησής του στη Δυτική Αυστραλία. Ο πρώτος γνωστός Πολωνός που εγκαταστάθηκε στην Αυστραλία ήταν ο Γιόσεφ Ποτάσκι, ο οποίος έφτασε στο Χόμπαρτ της Τασμανίας ως κατάδικος, μαζί με την οικογένειά του, το 1803. Για τα επόμενα 40 χρόνια, δεκάδες Πολωνοί μετανάστες έφτασαν και εγκαταστάθηκαν στην Αυστραλία.
Στις αρχές του 1900, οι διπλωματικές σχέσεις μεταξύ Αυστραλίας και Πολωνίας πραγματοποιήθηκαν μέσω του Λονδίνου, όταν η Αυστραλία ήταν μέρος της Βρετανικής Αυτοκρατορίας. Λίγο μετά το τέλος του Α΄ Παγκοσμίου Πολέμου, η ανεξάρτητη Πολωνία ίδρυσε προξενείο στο Σίδνεϊ το 1919 και προξενείο στη Μελβούρνη το 1931. Και τα δύο προξενεία, ωστόσο, έκλεισαν αμέσως μετά τη γερμανική εισβολή στην Πολωνία το Σεπτέμβριο του 1939. Κατά τη διάρκεια του πολέμου, τα στρατεύματα της Αυστραλίας και της Πολωνίας πολέμησαν μαζί στην ιταλική εκστρατεία, ειδικά κατά τη διάρκεια της Μάχης του Μόντε Κασίνο. Μετά τον πόλεμο, η Πολωνία επανεμφανίστηκε με διαφορετικά σύνορα από ότι πριν από τον πόλεμο και ίδρυσε ένα κομμουνιστικό σύστημα διακυβέρνησης.
Από το 1947 έως το 1966, περισσότεροι από 61.000 Πολωνοί μετανάστες μετανάστευσαν στην Αυστραλία. Πολλοί από τους Πολωνούς μετανάστες ήταν βετεράνοι, εκτοπισμένοι, επιζώντες από στρατόπεδα εργασίας και συγκέντρωσης, στρατόπεδα αιχμαλώτων πολέμου ή στρατόπεδα κράτησης μετανάστευσης. Τον Φεβρουάριο του 1972, η Αυστραλία και η Πολωνία δημιούργησαν επίσημες διπλωματικές σχέσεις. Την ίδια χρονιά, η Πολωνία άνοιξε πρεσβεία στην Καμπέρα. Η Αυστραλία άνοιξε πρεσβεία στη Βαρσοβία τον Σεπτέμβριο του 1973.
Καθ΄ όλη τη δεκαετία του 1980, η Πολωνία γνώρισε το κίνημα Αλληλεγγύης («Solidarność») που τελικά συνέβαλε στην πτώση του κομμουνισμού στη χώρα. Κατά τη διάρκεια αυτής της χρονικής περιόδου, περισσότεροι από 25.000 μετανάστες της «Αλληλεγγύης» μετανάστευσαν στην Αυστραλία.
Επισκέψεις υψηλού επιπέδου
δεξιά|μικρογραφία|200x200εσ| Μηνιαία αξία των εξαγωγών εμπορευμάτων της Αυστραλίας στην Πολωνία (εκατομμύρια $Α) έως το 1988. δεξιά|μικρογραφία|200x200εσ| Μηνιαία αξία των πολωνικών εξαγωγών εμπορευμάτων στην Αυστραλία (εκατομμύρια [[Δολάριο Αυστραλίας|$Α) έως το 1988]] Η υψηλότερη επίσκεψη πραγματοποιήθηκε τον Σεπτέμβριο του 2000, όταν ο Πρόεδρος της Πολωνίας Αλεξάντερ Κφασνιέφσκι επισκέφθηκε την Αυστραλία και παρακολούθησε την τελετή έναρξης των Θερινών Ολυμπιακών Αγώνων του 2000 που πραγματοποιήθηκαν στο Σίδνεϊ. Τον Μάιο του 2013, ο Πολωνός Υπουργός Εξωτερικών Ραντόσουαφ Σικόρσκι πραγματοποίησε επίσημη επίσκεψη στην Αυστραλία. Η επίσκεψη ανταποδόθηκε σύντομα από την Υπουργό Εξωτερικών της Αυστραλίας Τζούλι Μπίσοπ τον Μάρτιο του 2014, οπότε και τα δύο έθνη υπέγραψαν συμφωνία θεώρησης για τη βίζα διακοπών. Το 2013, και τα δύο έθνη γιόρτασαν 40 χρόνια από τη σύναψη διπλωματικών σχέσεων.
Εμπορικές συναλλαγές
Το 2018, το εμπόριο μεταξύ Αυστραλίας και Πολωνίας ανήλθε σε 1,1 δισεκατομμύρια δολάρια ΗΠΑ. Οι κύριες εξαγωγές της Αυστραλίας στην Πολωνία περιλαμβάνουν άνθρακα, μεταλλεύματα χαλκού και συμπυκνώματα, μεταλλεύματα ψευδαργύρου και συμπυκνώματα και φάρμακα. Οι κύριες εξαγωγές της Πολωνίας στην Αυστραλία περιλαμβάνουν ασήμι και πλατίνα, μηχανικό εξοπλισμό και ανταλλακτικά, οχήματα εμπορευμάτων και επιβατικά αυτοκίνητα οχήματα.
Παραπομπές
Πολωνια Αυστραλια
Γεώργιος Εργαζάκης
Ο '''Γεώργιος Κ. Εργαζάκης''' (1889 - 1979) ήταν Έλληνας δικηγόρος, πολιτικός και βουλευτής Ηρακλείου.
Βιογραφία
Σύζυγός του υπήρξε η Ευτυχία Πλατάκη, από το Τζερμιάδο Λασιθίου, η οποία απεβίωσε το 1977.
Ο Εργαζάκης πέθανε το 1979 και με τη διαθήκη του καθιερώθηκαν υποτροφίες για άπορους φοιτητές (συστάθηκε το Εργαζάκειο Ίδρυμα (στη μνήμη Γεωργίου και Ευτυχίας Εργαζάκη, με πρωτοβουλία 2 ανιψιών του ζευγαριού, με έδρα το Ηράκλειο).
Παραπομπές
Κατηγορία:Βουλευτές Ηρακλείου Κατηγορία:Βουλευτές εκλεγμένοι με τη Δημοκρατική Ένωση (1956)
Σιρβανσάχ
250px|thumb|Ο θυρεός των Σιρβανσάχ Οι Σιρβανσάχ (περσικά: شروانشاه‎‎, αζερικά: Şirvanşah), γνωστοί και ως Σάχηδες του Σιρβάν ή του Σαρβάν, ήταν ο τίτλος των ηγετών του Σιρβάν, στο σύγχρονο Αζερμπαϊτζάν, από τα μέσα του 9ου αιώνα μέχρι τις αρχές του 16ου. Ο τίτλος παρέμεινε σε μια οικογένεια, τους Γιαζιδίδες, μια αρχικά αραβική δυναστεία η οποία σταδιακά περσικοποιήθηκε, αν και οι τελευταίοι Σιρβανσάχ ήταν γνωστοί ως Κασρανίδες ή Κακανίδες. Οι Σιρβανσάχ δημιούργησαν το κράτος του Σιρβάν.
Προέλευση και ιστορία
Ο τίτλος των Σιρβανσάχ χρονολογείται από τους προϊσλαμικούς χρόνους. Ο Ίμπν Χορνταντμπέχ αναφέρει ότι ο Σάχης του Σιρβάν ήταν ένας από τους τοπικούς ηγέτες οι οποίοι έλαβαν τους τίτλους από τον Σασσανίδη αυτοκράτορα Αρδασίρ Α΄. Ο Αλ-Μπαλαντούρι επίσης αναφέρει ότι ένας Σάχης του Σιρβάν, μαζί με τον γειτονικό Σάχη του Λαϊζάν, βρέθηκαν αντιμέτωποι με τους Άραβες κατά τη διάρκεια της κατάκτησης της Περσίας, και δήλωσαν υποταγή στον Άραβα διοικητή Σαλμάν ιμπν Ραμπ'ία αλ-Μπαχίλι.
Από τα τέλη του 8ου αιώνα, το Σιρβάν ήταν υπό την ηγεσία των μελών της αραβικής οικογένειας του Γιαζίντ ιμπν Μαζιάντ αλ-Σαϊμπάνι (π. 801), ο οποίος ονομάστηκε κυβερνήτης της περιοχής από τον Αββασίδη χαλίφη Χαρούν αλ-Ρασίντ. Οι απόγονοί του, οι Γιαζιντίδες, οι οποίοι διοικούσαν το Σιρβάν ως ανεξάρτητοι πρίγκιπες μέχρι τον 14ο αιώνα. Όσον αφορά την προέλευσή του, οι Γιαζιντίδες ήταν Άραβες της φυλής Σαϊμπάν και ανήκαν σε υψηλόβαθμους στρατηγούς και κυβερνήτες του στρατού των Αββασιδών. Στο χάος το οποίο περιήλθε το χαλιφάτο των Αββασιδών μετά τον θάνατο του χαλίφη Αλ-Μουταβάκιλ το 861, ο δισέγγονος του Γιαζίντ, ο Χαϊτάμ ιμν Χαλίντ, αυτοανακηρύχθηκε ανεξάρτητος και υιοθέτησε τον αρχαίο τίτλο του Σιρβανσάχ. Η δυναστεία διοικούσε συνεχώς την περιοχή του Σιρβάν είτε ως ανεξάρτητο είτε ως υποτελές κράτος μέχρι την περίοδο των Σαφαβίδων.
Ένα από τα σημαντικότερα βιβλία στα πρώτα χρόνια της δυναστείας είναι το ανώνυμο Taʾrikh Bab al-Abwab (Ιστορία του Νταρμπάντ), το οποίο διατηρήθηκε από τον Οθωμανό ιστορικό Μιουνεζίμ Μπασίμ, του οποίου η τελευταία ημερομηνία σχετικά με τη δυναστεία είναι 468/1075. Η μετάφραση αυτού του σημαντικού έργου στα αγγλικά δημοσιεύθηκε από τον ανατολικολόγο Βλαντίμιρ Μινόρσκι το 1958. Από το βιβλίο καθίσταται γνωστό ότι η ιστορία των Σάχηδων του Σιρβάν ήταν στενά συνδεδεμένη με την Αραβική οικογένεια των Χασιμίδων στο Νταρμπάντ και οι γάμοι ανάμεσα στις δύο αραβικές οικογένειες ήταν κοινοί, με τους Γιαζιντίδες να διοικούν ανά περιόδους την πόλη του Νταρμπάντ.
Μέχρι την εποχή του ανώνυμου έργου Ḥudūd al-ʿĀlam (όρια του κόσμου, π. 982 μ.Χ.), οι Σάχηδες του Σιρβάν, από την πρωτεύουσά τους Γιαζιντίγια (σημερινή Σαμαχί), είχαν απορροφήσει γειτονικά βασίλεια βόρεια του ποταμού Κύρου και έτσι απέκτησαν επίσης του τίτλους του σάχη του Λαϊζάν και του Κουρσάν. Σταδιακά επίσης, τα ονόματα της οικογένειας γίνονται περσικά. Σύμφωνα με την εγκυκλοπαίδεια του Ιράν, μετά τον Σάχη Γιαζίντ Αχμάντ (381-418/991-1028), τα αραβικά ονόματα αντικαταστάθηκαν με περσικά, όπως Μανούτσιχρ, Κουμπάντζ, Φαριντούν κτλ, πιθανότατα αντικατοπτρίζοντας γάμους με τοπικές οικογένειες και πιθανότατα με αυτή των αρχαίων ηγετών του Σαμπαράν, της πρώην πρωτεύουσας, και οι Γιαζιντίδες άρχισαν να διεκδικούν γενεαλογική σύνδεση με τους Σασσανίδες βασιλείς Μπαχράμ Γκουρ ή Χουσράβ Ανουσιρβάν. Σύμφωνα με τον Βλαντίμιρ Μινόρσκι, η πιθανότερη αιτιολογία για την ιρανοποίηση της αραβικής οικογένειας μπορεί να ήταν ο γάμος με την οικογένεια των ηγετών του Σαμπαράν και αναφέρει επίσης ότι η έλξη προς την καταγωγή από τους Σασσανίδες αποδείχθηκε ισχυρότερη από αυτή από τους Σαϊμπάνι. Το οικόσημο με τα δύο λιοντάρια μπορεί να αποτελεί ανάμνηση της ιστορία του Μπαχράμ Γκουρ στο Σαχνάμα, όπου ο Μπαχράμ έπρεπε να διεκδικήσει το στέμμα από δύο λιοντάρια για να αναγνωριστεί ως βασιλιάς.
Το 1120, ο βασιλιάς Δαβίδ Δ΄ της Γεωργίας, εισέβαλε στο γειτονικό Σιρβάν και κατέλαβε την Γκαμπάλα και το 1124 κατέκτησε το Σιρβάν. Το 1167, ο Γεώργιος Γ΄ της Γεωργίας εκστράτεψε για να υπερασπιστεί τον υποτελή του Σάχη Ακχσιτάν του Σιρβάν εναντίων των επιθέσεων των Χαζάρων και Κιπτσάκ και ενίσχυσε την γεωργιανή κυριαρχία στην περιοχή. Στις αρχές της δεκαετίας του 1190, η γεωργιανή κυβέρνηση άρχισε να παρεμβαίνει στις υποθέσεις των Ιλντενιζίδων και των Σιρβανσάχ, ενισχύοντας τις αντιπαλότητες τοπικών πριγκίπων και μειώνοντας ακόμη περισσότερο την αυτοδυναμία των Σιρβανσάχ. Ο Ιλντενιζίδης Αμπού Μπακρ προσπάθησε να αναχαιτίσει την προέλαση των Γεωργιανών, αλλά έχασε από τον Δαβίδ Σοσλάν από τη μάχη του Σαμκόρ και έχασε την πρωτεύουσά του από ένα Γεωργιανό προστατευόμενο το 1195. Αν και ο Αμπου Μπακρ συνέχισε να βασιλεύει για ένα χρόνο ακόμη, οι Ιλντενιζίδες μετά βίας κατάφερε να αντιμετωπίσει τις επιθέσεις των Γεωργιανών.
Η δυναστεία των Σιρβανσάχ, υπήρχε ως ανεξάρτητο ή υποτελές κράτος, από το 861 μέχρι το 1538, περισσότερο από οποιαδήποτε άλλη δυναστεία του ισλαμικού κόσμου. Η δυναστεία ήταν γνωστή για την υποστήριξη που παρείχε τον πολιτισμό. Υπήρχαν δύο περίοδοι ανεξάρτητου και ισχυρού Σιρβάν, η πρώτη τον 12ο αιώνα και υπό των βασιλέων Μανουχέρ και του γιου του Αχσιτάν Α΄, οι οποίοι έχτισαν το οχυρό του Μπακού, και η δεύτερη τον 15ο αιώνα, υπό την δυναστεία των Δερβενδίδων. Τον 13ο και 14ο αιώνα, το Σιρβάν ήταν υποτελές στις αυτοκρατόριες των Μογγόλων και του Ταμερλάνου.
Οι Σάχηδες του Σιρβάν Χαλιλουλά Α΄ και Φαρούχ Γιασάρ διοικούσαν στην πιο επιτυχημένη περίοδο στην ιστορία του Σιρβάν. Το αρχιτεκτονικό συγκρότημα του ανακτόρου των Σιρβανσάχ στο Μπακού καθώς και ο τόπος ταφής της δυναστείας και το Halwatiyya Sufi khaneqa, κατασκευάστηκαν κατά τη διάρκεια της βασιλείας αυτών των δύο ηγεμόνων τον 15ο αιώνα. Οι Σιρβανσάχ ήταν σε γενικές γραμμές Σουνίτες. Το 1462, ο Σεήχης Τζουναΐντ, ηγέτης των Σαφαβίδων, σκοτώθηκε σε μάχη ενάντια στους Σιρβανσάχ κοντά στην πόλη Χατσμάζ, ένα γεγονός το οποίο οι Σαφαβίδες δεν ξέχασαν. Το 1500-01, με την πρόθεση να εκδικηθεί τον θάνατο του προγόνου, ο πρώτος Σαφαβίδης βασιλιάς Ισμαήλ Α΄ εισέβαλε στο Σιρβάν, και, παρά το γεγονός ότι ήταν πολύ λιγότεροι αριθμητικά, νίκησαν τον Σιρβανσάχ Φαρούχ Γιασάρ σε μάχη, στην οποία ο δεύτερος και ο στρατός του σκοτώθηκαν. Στη συνέχεια προήλασε προς το Μπακού το οποίο άλωσε και έκαψε το μαυσωλείο των Σιρβανσάχ. Ο πληθυσμός του Μπακού τότε αναγκάστηκε να γίνουν Σιίτες.
Το υποτελές κράτος του Σιρβάν συνέχισε να υπάρχει για μερικά ακόμη χρόνια, μέχρι το 1538, όταν ο γιος του Ισμαήλ και διάδοχος Ταζμάσπ Α΄ (β. 1524-1576) διόρισε τον πρώτο Σαφαβίδη ηγέτη, και έγινε περσική επαρχία.
Πηγές
κατηγορία:Ιστορία του Αζερμπαϊτζάν
Μέγαρο Μουσικής «Βατοσλάβ Λισίνσκι»
Το Μέγαρο Μουσικής «Βατοσλάβ Λισίνσκι» (Koncertna dvorana Vatroslava Lisinskog) είναι μέγαρο μουσικής και συνεδριακό κέντρο στο Ζάγκρεμπ. Πήρε το όνομα του Βάτροσλαβ Λισίνσκι, ενός Κροάτη συνθέτη του 19ου αιώνα. Το κτίριο διαθέτει μια μεγάλη αίθουσα με 1.841 θέσεις και μια μικρή αίθουσα με 305 θέσεις. Ένα μεγάλο λόμπι διπλασιάζεται ως εκθεσιακός χώρος.
Ιστορία
Η απόφαση για την κατασκευή μιας νέας πολυλειτουργικής αίθουσας στο Ζάγκρεμπ έγινε το 1957. Μια ομάδα αρχιτεκτόνων με επικεφαλής τον Marijan Haberle κέρδισε το διαγωνισμό σχεδίου. Η κατασκευή ξεκίνησε το 1961, αλλά οι πλημμύρες και οι οικονομικές δυσκολίες ώθησαν την ημερομηνία ολοκλήρωσης στην επόμενη δεκαετία. Η αίθουσα τελικά άνοιξε στις 29 Δεκεμβρίου 1973.
Η αίθουσα συναυλιών έχει διοργανώσει διάφορες συναυλίες από μουσικούς όλων των ειδών. Χρησιμεύει ως σκηνικό για κλασσική μουσική, όπερα, μπαλέτο και θεατρικές παραστάσεις, καθώς και πολλά διεθνή συνέδρια και συνέδρια. Η αίθουσα είδε 10 εκατομμύρια επισκέπτες κατά τα πρώτα τριάντα χρόνια λειτουργίας. Το 2007, συγκεντρώθηκαν συνολικά 450 διαφορετικές εκπομπές, καταγράφοντας πάνω από 760.000 επισκέπτες.
Η αίθουσα συναυλιών Vatroslav Lisinski ήταν ο τόπος διεξαγωγής του διαγωνισμού τραγουδιού της Eurovision το 1990 μετά την πρώτη μεγάλη ανακαίνισή του το 1989. [7] Το 1992, το κάλυμμα της οροφής χαλκού της αίθουσας αντικαταστάθηκε εντελώς. [7] Περαιτέρω εργασίες ανακατασκευής και ανακατασκευής πραγματοποιήθηκαν το 1999 και το 2009.
Εξωτερικοί σύνδεσμοι
Κατηγορία:Κτίρια και κατασκευές στην Κροατία Κατηγορία:Μουσική στην Κροατία Κατηγορία:Αίθουσες συναυλιών
Άλφρεντ Μάρσαλλ
Ο Άλφρεντ Μάρσαλ (26 Ιουλίου 1842 – 13 Ιουλίου 1924) ήταν ένας από τους πιο σημαντικούς οικονομολόγους της εποχής του. Γεννήθηκε στο Λονδίνο. Ο πατέρας του ήταν ταμίας σε τράπεζα και ευσεβής Ευαγγελιστής. Σπούδασε στο πανεπιστήμιο του Κέιμπριτζ, στο οποίο έγινε αργότερα και καθηγητής. Τα προβλήματα υγείας του ξεκίνησαν να χειροτερεύουν από το 1880 και το 1908 συνταξιοδοτήθηκε από το πανεπιστήμιο. Ο Μάρσαλ πήγε τα οικονομικά σε ένα πιο απαιτητικό μαθηματικό επίπεδο. Περιορίστηκε στη μελέτη των μερικών οικονομικών ισορροπιών. Δηλαδή, ήθελε να ανακαλύψει με ποιο τρόπο θα επιτυγχανόταν η σταθεροποίηση της ισορροπίας σε συγκεκριμένες αγορές(εξίσωση προσφοράς και ζήτησης). Το βιβλίο του  Αρχές των Οικονομικών (1980) αποτελούσε θεμελιώδες κείμενο για πολλά χρόνια στην Αγγλία. Το βιβλίο αυτό εισάγει τη συστηματική μέθοδο ανάλυσης και άλλες έννοιες, τα οποία αποτελούν βασικούς πυλώνες σε κάθε οικονομική προσέγγιση. Είναι γνωστός ως ιδρυτής των νεοκλασικών οικονομικών. Μερικά εξίσου σημαντικά έργα του είναι το Χρήμα, Πίστη και Εμπόριο καθώς και το  Βιομηχανία και Εμπόριο.
Αρχές των Οικονομικών (1890)
Το βιβλίο αυτό εδραίωσε την παγκόσμια φήμη του. Δημοσιεύθηκε σε 8 εκδόσεις, ξεκινώντας από 750 σελίδες καταλήγοντας σε 870.Σαφώς διαφοροποίησε την διδασκαλία των οικονομικών στις Αγγλόφωνες χώρες. Η κύρια συνεισφορά του, ήταν η επιδέξια ανάλυση που έκανε σε θέματα όπως η ελαστικότητα, το πλεόνασμα, μικροοικονομικοί και μακροοικονομικοί όροι καθώς και σε αρκετά άλλα. Πολλές από αυτές τις ιδέες έμειναν σε αυτό το επίπεδο, ενώ άλλες βελτιώθηκαν από τον Γουίλιαμ Στάνλεϊ Τζέβονς και άλλους.
Πάνω από δύο δεκαετίες εργάστηκε για να ολοκληρώσει το δεύτερο τόμο του έργου αλλά η ανυποχώρητη προσοχή του στις λεπτομέρειες καθώς και η φιλοδοξία του για πληρότητα, τον εμπόδισε να ολοκληρώσει το εύρος του έργου του. Το βιβλίο του ποτέ δεν ολοκληρώθηκε, όπως και πολλά μικρότερα έργα που είχε ξεκινήσει για τους ίδιους ακριβώς λόγους.
Παραπομπές
Κατηγορία:Άγγλοι οικονομολόγοι
Εθνική Μακάου (καλαθοσφαίριση γυναικών)
Η εθνική ομάδα καλαθοσφαίρισης γυναικών του Μακάου αντιπροσωπεύει το Μακάου στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης Μακάου - Κίνας (中國澳門籃球總會).
Συμμετοχή σε διεθνείς διοργανώσεις
Μέχρι σήμερα το Μακάου δεν έχει ποτέ λάβει μέρος σε κάποια Ολυμπιακή Διοργάνωση, ούτε σε Παγκόσμιο Πρωτάθλημα. Η πρώτη του συμμετοχή στο Ασιατικό Πρωτάθλημα της FIBA Asia έλαβε χώρα το 1982, ενώ διαθέτει, παράλληλα, δικαίωμα συμμετοχής σε διοργανώσεις της EABA, θυγατρικής της FIBA Asia για την περιοχή της Ανατολικής Ασίας.
Επίσης, το Μακάου διαθέτει δικαίωμα συμμετοχής στους Ασιατικούς Αγώνες και στους Αγώνες Ανατολικής Ασίας υπό τη σκέπη της Διεθνούς Ολυμπιακής Επιτροπής.
Πηγές
Μακαου Γυναικων
Χαντένι
Το Χαντένι (αγγλ./σουαχ.: Handeni) είναι μία πόλη εντός της Αστικής Περιοχής Χαντένι (Handeni Urban District), στην Περιφέρεια Τάνγκα (Tanga Region), στην Τανζανία. Είναι η πρωτεύουσα τόσο στο Δημοτικό Συμβούλιο Χαντένι (Handeni Town Council) όσο και στην Περιοχή Χαντένι (Handeni District).
Στην εθνική απογραφή πληθυσμού του 2012, το Δημοτικό Συμβούλιο Χαντένι (Handeni Town Council) αριθμούσε 79.056 κατοίκους.
Η πόλη βρίσκεται σε υψόμετρο 685μ. πάνω από την επιφάνεια της θάλασσας.
Προφορά - συλλαβισμός
Η ονομασία Χαντένι (Handeni), στα Ελληνικά προφέρεται Χαν-ντέ-νι. Αντιθέτως, στα Σουαχίλι, συλλαβίζεται Ha-n (u) -de-ni.
Αστικά Τμήματα
Η πόλη διαιρείται διοικητικά σε δώδεκα Αστικά Τμήματα. Παραπλεύρως του Αστικού Τμήματος, παρατίθεται εντός παρενθέσεως, ο πληθυσμός κατά το 2012. • 4
Μεταφορές
Ένας δευτερεύων ασφαλτοστρωμένος δρόμος, ενώνει το Χαντένι με το Κορόγκουε στα βορειοανατολικά και τη Μκάτα (Mkata), στα νοτιοανατολικά· τόσο το Κορόγκουε όσο και η Μκάτα βρίσκονται στην κύρια οδική αρτηρία Τ2, από το Νταρ ες Σαλάαμ στην Αρούσα.
Σημειώσεις
<references group="Σημ." />
<references group="Παρ. Σημ." />
Παραπομπές
Κατηγορία:Κατοικημένες περιοχές στην Περιφέρεια Τάνγκα
Φίλιπ Ζίνκερναγκελ
Ο Φίλιπ Άκσελ Φρίγκαστ Ζίνκερναγκελ (δανικά: Philip Aksel Frigast Zinckernagel) (γενν. 16 Δεκεμβρίου 1994) είναι Δανός επαγγελματίας ποδοσφαιριστής, ο οποίος αγωνίζεται ως πλάγιος μέσος για την Κλαμπ Μπρυζ.
Σταδιοδρομία σε συλλόγους
Τον Μάρτιο του 2018, ο Ζίνκερναγκελ εντάχθηκε στην ΦΚ Μπόντε/Γκλιμτ από τη Σόνεγιουσκε Φόντμπολτ για 200.000 ευρώ.
Σημείωσε 19 γκολ καθώς η Μπόντε/Γκλιμτ κέρδισε τον πρώτο της τίτλο Πρωταθλήματος Νορβηγίας το 2020. Σκόραρε επίσης τρία γκολ στην προκριματική φάση του ΟΥΕΦΑ Γιουρόπα Λιγκ 2020–21 πριν χάσει από την ΑΚ Μίλαν στον τρίτο προκριματικό γύρο.
Την 1η Ιανουαρίου 2021, υπέγραψε συμβόλαιο πεντέμισι ετών με την αγγλική Γουότφορντ. Σκόραρε το πρώτο του γκολ για τη Γουότφορντ στη νίκη με 6–0 εναντίον της Μπρίστολ Σίτι στις 13 Φεβρουαρίου 2021.
Στις 24 Ιουνίου 2022, ο Ολυμπιακός ανακοίνωσε την απόκτηση του Ζίνκερναγκελ με τριετές συμβόλαιο.
Διακρίσεις
Μπόντε/Γκλιμτ
Νότιγχαμ Φόρεστ
Ατομικές
Εξωτερικοί σύνδεσμοι
Κατηγορία:Δανοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Δανίας Κ18 Κατηγορία:Ποδοσφαιριστές Εθνικής Δανίας Κ20 Κατηγορία:Ποδοσφαιριστές ΧΜ Κέγιε Κατηγορία:Ποδοσφαιριστές ΦΚ Χέλσινγκορ Κατηγορία:Ποδοσφαιριστές Σόνεγιουσκε Φόντμπολτ Κατηγορία:Ποδοσφαιριστές Σουπερλίγκα Δανίας Κατηγορία:Ποδοσφαιριστές ΦΚ Μπόντε/Γκλιμτ Κατηγορία:Ποδοσφαιριστές Τίπελιγκαεν Κατηγορία:Ξένοι ποδοσφαιριστές στη Νορβηγία Κατηγορία:Δανοί ποδοσφαιριστές στο εξωτερικό Κατηγορία:Ποδοσφαιριστές Γουότφορντ ΦΚ Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Ξένοι ποδοσφαιριστές στην Αγγλία Κατηγορία:Ποδοσφαιριστές Νότιγχαμ Φόρεστ Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Σταντάρ Λιέγης
Walkman
250px|μικρογραφία|Sony Walkman TPS-L2 (1979) Το Walkman, στυλιζαρισμένο ως WALKMAN (ウォークマン), είναι brandname φορητών συσκευών αναπαραγωγής ήχου που κατασκευάζεται και διατίθεται στην αγορά από τη Sony από το 1979. Ξεκίνησε ως φορητό κασετόφωνο. Η επιτυχία κατέστησε τον όρο "walkman" ανεπίσημα συνώνυμο οποιασδήποτε συσκευής φορητής αναπαραγωγής ήχου. Μέχρι το 2010, όταν σταμάτησε η παραγωγή, η Sony είχε κατασκευάσει περίπου 200 εκατομμύρια Walkman βασισμένα σε κασέτες. Ο όρος Walkman χρησιμοποιήθηκε ευρύτερα για να καλύψει τις περισσότερες φορητές συσκευές ήχου της Sony, συμπεριλαμβανομένων των συσκευών αναπαραγωγής DAT, συσκευών αναπαραγωγής/εγγραφής MiniDisc, συσκευών αναπαραγωγής CD (αρχικά Discman που μετονομάστηκε στη συνέχεια σε CD Walkman), ραδιόφωνα τρανζίστορ, κινητά τηλέφωνα και ψηφιακές συσκευές αναπαραγωγής ήχου/μέσων. Το 2022 η σειρά Walkman αποτελείται αποκλειστικά από ψηφιακές συσκευές αναπαραγωγής.
Ιστορία
Ο συνιδρυτής της Sony, Masaru Ibuka, χρησιμοποίησε το ογκώδες κασετόφωνο TC-D5 της Sony για να ακούει μουσική ενώ ταξίδευε για επαγγελματικούς λόγους. Ζήτησε από τον εκτελεστικό αντιπρόεδρο Norio Ohga να σχεδιάσει μια στερεοφωνική έκδοση μόνο για αναπαραγωγή, βελτιστοποιημένη για χρήση ακουστικών.
Το μπλε και ασημί Walkman TPS-L2 με μεταλλική θήκη, το πρώτο χαμηλού κόστους προσωπικό στερεοφωνικό στον κόσμο, κυκλοφόρησε στην Ιαπωνία την 1η Ιουλίου 1979 και πωλήθηκε για περίπου 33.000 ¥ (ή 150,00 $). Αν και η Sony προέβλεψε ότι θα πουλούσε περίπου 5.000 μονάδες ανά μήνα, πώλησε περισσότερες από 30.000 τους πρώτους δύο μήνες.
Παραπομπές
Κατηγορία:Sony
Γκραν Πρι Άμπου Ντάμπι 2019 (Φόρμουλα 1)
Το Γκραν Πρι Άμπου Ντάμπι 2019 είναι ο 21ος και τελευταίος αγώνας στο Παγκόσμιο πρωτάθλημα Φόρμουλα 1 (2019) και διεξάγεται στην πίστα Yas Marina Circuit στο Άμπου Ντάμπι το τριήμερο 29 Νοεμβρίου-1 Δεκεμβρίου 2019.
Ελαστικά
Η Pirelli από το 2019 εφαρμόζει αλλαγές όσον αφορά τα ελαστικά. Συγκεκριμένα αποφασίστηκε να απλοποιηθεί η ποικιλία των ελαστικών και πλέον σε όλους τους αγώνες η άσπρη γόμα θα είναι η σκληρή, η κίτρινη θα είναι η μεσαία και η κόκκινη θα είναι η μαλακή. Παρότι τα χρώματα θα είναι πάντα 3 συγκεκριμένα (στεγνά), τα ελαστικά που έχει η Pirelli διαθέσιμα είναι 5 και σε κάθε αγώνα θα επιλέγονται 3 από αυτά ανάλογα με τις ανάγκες της κάθε πίστας. Οι ονομασίες των ελαστικών είναι: C1, C2, C3, C4, C5, με την C1 να είναι η πιο σκληρή και την C5 η πιο μαλακή.
Συμμετέχοντες και επιλεγμένα ελαστικά
Εδώ βλέπετε ποιοι οδηγοί θα συμμετάσχουν στον αγώνα και ποια ελαστικά έχουν διαλέξει για το τριήμερο.
Free Practice 1 (FP1)
Στα πρώτα δοκιμαστικά της Παρασκευής, στις 29 Νοεμβρίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Free Practice 2 (FP2)
Στα δεύτερα δοκιμαστικά της Παρασκευής, στις 29 Νοεμβρίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Free Practice 3 (FP3)
Στα τρίτα δοκιμαστικά του Σαββάτου, στις 30 Νοεμβρίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Κατατακτήριες δοκιμές
Οι κατατακτήριες δοκιμές έλαβαν μέρος το Σάββατο 16 Νοεμβρίου 2019. Την Pole Position κέρδισε ο Λιούις Χάμιλτον με τον Μαξ Φερστάπεν να συμπληρώνει την 1η σειρά της εκκίνησης.
Έντονοι χαρακτήρες - Pole position Πλάγιοι χαρακτήρες - Ταχύτερος γύρος κάθε Q
Αγώνας
Ο αγώνας διεξήχθη την Κυριακή 1 Δεκεμβρίου 2019.
Ποινές
Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.
Τελική κατάταξη
– Συμπεριλαμβάνεται και 1 πόντος για τον ταχύτερο γύρο του αγώνα.<br/ >
† - Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.
Παραπομπές
Κατηγορία:Παγκόσμιο πρωτάθλημα Φόρμουλα 1 το 2019
Ουμιγιέ Κοτσάκ
μικρογραφία| Θέατρο Αρσλανκιόι Η Ουμιγιέ Κοτσάκ (γεννήθηκε το 1957) είναι μια τουρκάλα ηθοποιός θεάτρου και κινηματογράφου, ειδικευμένη στα γυναικεία θέματα σε αγροτικές περιοχές της Τουρκίας. Το όνομά της αναφέρεται στα βιβλία Κοινωνικών Σπουδών, που εκδόθηκαν από το Υπουργείο Εθνικής Παιδείας, υποχρεωτικά για τους μαθητές του δημοτικού σχολείου 5ης τάξης.
Βιογραφία
Γεννήθηκε στο χωριό Τσελέμλι της επαρχίας Αδάνων το 1957. Τελείωσε το δημοτικό σχολείο στο χωριό της. Αλλά δεν μπορούσε να βρει την ευκαιρία να συνεχίσει την εκπαίδευση. Μετά το γάμο το 1982, μετακόμισε στο Αρσλανκιόι, έναν μικρό οικισμό στην επαρχία Μερσίν, όπου ζει ακόμα. Το Αρσλανκιόι είναι ένας ορεινός οικισμός στην οροσειρά του Ταύρου περίπου 50 km βόρεια της Μερσίνης. Είναι η μητέρα τριών παιδιών.
Καριέρα θεάτρου και κινηματογράφου
Αν και ανεπαρκώς μορφωμένη, της άρεσε να διαβάζει. Το 2001, ίδρυσε ένα γυναικείο θέατρο με την ονομασία Arslanköy Kadınlar Tiyatro Grubu ("Γυναικεία Θεατρική Ομάδα Αρσλανκιόι") στη μικρή πόλη της. Ανέβασε τρία έργα. Το 2006, η ομάδα συμμετείχε στο Διεθνές Φεστιβάλ Θεάτρου Sabancı στα Άδανα.
Έπειτα έγραψε ένα σενάριο ταινίας με το όνομα Γιουν Μπέμπεκ ("Η μάλλινη κούκλα") για τη ζωή των γυναικών του χωριού. Σκηνοθέτησε επίσης την ταινία, η οποία κέρδισε τη φήμη της. Το 2013, η ταινία συμμετείχε στο 2ο Φεστιβάλ Ευρασιατικού Κινηματογράφου της Νέας Υόρκης και βραβεύτηκε. Αργότερα έπαιξε σε τηλεοπτικές σειρές.
Το 2017, συμμετείχε σε τηλεοπτική διαφήμιση της Turk Telecom με τον Πορτογάλο ποδοσφαιριστή Κριστιάνο Ρονάλντο.
Γιουν Μπέμπεκ
Η πλοκή αντικατοπτρίζει την τραγωδία μιας γυναίκας του χωριού, που ονομάζεται Χατιτζέ και της κόρης της Ελίφ. Ο δεύτερος σύζυγος της Χατιτζέ, ο Αλή και ειδικά η μητέρα του Αλή, κακοποιούν συνεχώς την Χατιτζέ και την Ελίφ. Η Ελίφ, που υφίσταται καταπίεση, ανακουφίζεται, όταν βρίσκει μια μάλλινη κούκλα. Οι ηθοποιοί Αϊσέ Αρμούτ, Οζνούρ Αρμούτ και Σέχερ Κουβαντίρ πρωταγωνίστηκαν στην ταινία. Δεν υπάρχει ανδρικός χαρακτήρας στην ταινία εκτός από μια φιγούρα σε μια σκηνή. Το ντεμπούτο της ταινίας ήταν κατά τη διάρκεια του 49ου Διεθνούς Φεστιβάλ Κινηματογράφου της Αττάλειας το 2012 χωρίς να συμμετάσχει το διαγωνιστικό μέρος. Αργότερα, η ταινία μεταδόθηκε επίσης στο τηλεοπτικό κανάλι Turkish Radio and Television Corporation (TRT).
Παραπομπές
Κατηγορία:Τουρκάλες ηθοποιοί Κατηγορία:Τούρκοι σκηνοθέτες Κατηγορία:Τούρκοι σεναριογράφοι
Τσούκα Πάτμου
Για νησίδα με ίδιο όνομα, δείτε το λήμμα Τσούκα Χάλκης
Η Τσούκα είναι βραχονησίδα των Δωδεκανήσων η οποία ανήκει στη συστάδα των Αρκιών. Βρίσκεται στα νότια των Αρκιών, ανάμεσα στο Μακρονήσι και το Τσουκάκι. Έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: Falco eleonorae, Larus audouinii, Phalacrocorax aristotelis και Puffinus yelkouan. Το 2001 αναγνωρίστηκε ως οικισμός. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμου Πάτμου.
Παραπομπές
Κατηγορία:Βραχονησίδες της Πάτμου Κατηγορία:Σύμπλεγμα Αρκών
Βιδρονήσι
Εξωτερικοί σύνδεσμοι
Κατηγορία:Νησιά της Ελλάδας
Γιώργος Ι. Παπαγεωργίου
Ο Γεώργιος Παπαγεωργίου (4 Απριλίου 1955 - 25 Αυγούστου 2015) του Ιωάννη, ήταν Έλληνας δικηγόρος, ποινικολόγος, πολιτικός και βουλευτής του ΠΑΣΟΚ.
Βιογραφία
Γεννήθηκε στη Χαλκίδα το 1955 και σπούδασε Νομικά και Πολιτικές Επιστήμες στο Πανεπιστήμιο των Αθηνών.
Εργάστηκε ως δικηγόρος.
Ασχολήθηκε με την Τοπική Αυτοδιοίκηση, εκλεγόμενος δημοτικός σύμβουλος στο Δήμο Σκύρου και πρόεδρος του Δημοτικού Συμβουλίου Σκύρου. Έγινε στέλεχος του ΠΑΣΟΚ και διετέλεσε μέλος της Ν.Ε. Εύβοιας και νομαρχιακός σύμβουλος. Εξελέγη για πρώτη φορά βουλευτής με το ΠΑΣΟΚ το 2000 και επανεξελέγη το 2004 και το 2007.
Πέθανε τον Αύγουστο του 2015 σε ηλικία 60 ετών, έπειτα από εγκεφαλικό επεισόδιο που είχε υποστεί 2 μήνες πριν. Ήταν παντρεμένος με τη Δαυίνα Σακελλαράκη και απέκτησαν 2 γιους.
Παραπομπές
Κατηγορία:Βουλευτές Ευβοίας Κατηγορία:Βουλευτές εκλεγμένοι με το ΠΑΣΟΚ
Εξαφάνιση του Μπεν Νίνταμ
Ο Μπεν Νίνταμ (αγγλικά: Ben Needham, γεννήθηκε 29 Οκτωβρίου του 1989 στο Σέφιλντ) εξαφανίστηκε στις 24 Ιουλίου 1991 σε ηλικία 21 μηνών στο νησί της Κω. Κατόπιν αποτυχημένων αρχικών ερευνών στο νησί τις πρώτες ώρες της εξαφάνισής του, θεωρήθηκε ότι απήχθη.
Παρά τις πολυάριθμες αναφορές θέασης του παιδιού όλα αυτά τα χρόνια, κανένα ίχνος του δεν έχει βρεθεί ποτέ. Πρόκειται για μία από τις μεγαλύτερες υποθέσεις αγνοουμένων στην ιστορία της Βρετανίας.
Από το 2017, η Βρετανική Αστυνομία θεωρεί ότι ο Μπεν βρίσκεται θαμμένος στο νησί της Κω.
Εξαφάνιση
Ο Μπεν Νίνταμ ήταν σε διακοπές με τους γονείς του στην Κω (στους παππούδες του που είχαν μεταναστεύσει) στο χωριό Ηρακλής, όταν εξαφανίστηκε στις 24 Ιουλίου 1991.
Την ημέρα της εξαφάνισης του Μπεν είχε αφεθεί στη φροντίδα των παππούδων του, ενώ η μητέρα του, Κέρι Νίνταμ, πήγε να εργαστεί σε ένα τοπικό ξενοδοχείο. Ο Μπεν μπαινόβγαινε στο σπίτι που η οικογένεια ανακαίνιζε και έπαιζε έξω: Περίπου στις 14:30, οι ενήλικες συνειδητοποίησαν ότι είχε εξαφανιστεί.
Η οικογένεια του έψαξε πρώτα την περιοχή για τον Μπεν, υποθέτοντας ότι είχε περιπλανηθεί μακριά, ή ότι ο έφηβος γιος τους, ο Στίβεν, τον είχε πάρει για βόλτα με το μοτοποδήλατο του. Όταν τελικά δεν βρήκαν κανένα ίχνος του αγοριού, ενημέρωσαν την αστυνομία. Ωστόσο, η αστυνομία αμφισβήτησε τους Νίνταμ, κρατώντας τους ως κύριους ύποπτους, με αποτέλεσμα να καθυστερήσει η ενημέρωση των αεροδρομίων και των λιμανιών. Τελικά διεύρυναν την αναζήτησή τους για το παιδί και τις επόμενες ημέρες πραγματοποιήθηκαν έρευνες από την Ελληνική Αστυνομία, το στρατό και το Πυροσβεστικό Σώμα.
Η χρήση της τεχνικής απεικόνισης εξέλιξης ηλικίας
Το 2003, λίγο πριν από τη δωδέκατη επέτειο της εξαφάνισης του Μπεν, ο ιδιωτικός ανακριτής Ίαν Κρόσμπι επικοινώνησε με την ομάδα απεικόνισης προσώπων της Μητροπολιτικής Αστυνομίας και πρότεινε ότι θα μπορούσε να εξετάσει το ενδεχόμενο δημιουργίας μιας ψηφιακά ενημερωμένης φωτογραφίας του Μπεν. Το έκαναν και χρησιμοποίησαν τεχνικές εξέλιξης της ηλικίας και μετέβαλαν μια φωτογραφία του μικρού Μπεν με το πώς θα φαινόταν σε ηλικία δεκατριών ετών. Μια άλλη φωτογραφία με την ηλικία του ενημερωμένη δημιουργήθηκε το 2007.
Καταγγελίες για θεάσεις - Νέες έρευνες το 2016
Υπήρξαν πάνω από 300 αναφερόμενες θεάσεις αγοριών που ταιριάζουν στην περιγραφή του Μπεν, τόσο στην ελληνική ηπειρωτική χώρα όσο και στα ελληνικά νησιά. Οι περισσότερες έγιναν λίγο μετά την εξαφάνισή του κατά την περίοδο του 1991 έως το 1992. Υπήρχαν, επίσης, μια σειρά από περιπτώσεις όπου φαινόταν ότι το μυστήριο λύθηκε. Στα τέλη του 1995, ο ιδιωτικός ερευνητής Στράτος Μπακιρτζής βρήκε ένα ξανθό αγόρι, ηλικίας περίπου έξι ετών, που ζούσε με μια οικογένεια τσιγγάνων σε έναν καταυλισμό που βρίσκεται στην Θεσσαλονίκη. Το παιδί ισχυρίστηκε ότι είχε δοθεί στους Τσιγγάνους, αφού εγκαταλείφθηκε από τους βιολογικούς του γονείς και την θετή μητέρα του, οι οποίοι ισχυρίστηκαν ότι αγόρασαν το αγόρι από άλλους Τσιγγάνους. Ωστόσο, δεν βρέθηκαν αποδεικτικά στοιχειά ότι ήταν ο Μπεν.
Σεπτέμβριος 2016
Τον Σεπτέμβριο του 2016 η αστυνομία ενημέρωσε την Κέρι Νίνταμ ότι είχαν πληροφορίες ότι ένας άνδρας από την Κω είχε αναφέρει πως ο Κωνσταντίνος Μπάρκας, χειριστής εκσκαφέα που πέθανε το 2015, είχε πει ότι ο Μπεν είχε πεθάνει σε ένα ατύχημα και ότι ο Μπάρκας είχε καλύψει τη σορό σε ένα πηγάδι. Οι Βρετανοί ντετέκτιβ θεωρούν ότι καταπλάκωσε τον Μπεν με τον εκσκαφέα από ατύχημα και πανικοβλήθηκε, αποκρύπτοντας τα στοιχεία και μεταφέροντας το σώμα του σε μία κοντινή τοποθεσία. Τον Οκτώβριο του 2016 η μητέρα του Μπεν δήλωσε: '' Ο Ντίνο (σ.σ. Κωνσταντίνος Μπάρκας) ήξερε. Φυσικά και ήξερε από πάντα. Εύχομαι να καίγεται στην κόλαση ''.
Στις 16 Σεπτεμβρίου η αστυνομία άρχισε έρευνα για τα λείψανα, σε διαφορετική περιοχή από αυτή που έψαξε τέσσερα χρόνια νωρίτερα. Οι ανασκαφές επικεντρώθηκαν γύρω από ένα δέντρο, το οποίο προφανώς φυτεύτηκε αφότου εξαφανίστηκε ο Μπεν.
Οκτώβριος 2016
Οι ανασκαφές έληξαν στις 16 Οκτωβρίου. Περισσότεροι από 800 τόνοι χώματος είχαν ελεγχθεί και αντικείμενα ενδιαφέροντος επιστράφηκαν στο Ηνωμένο Βασίλειο για ιατροδικαστική ανάλυση. Ο υπεύθυνος αξιωματικός της βρετανικής αστυνομίας Τζον Κάουζινς δήλωσε ότι ένα αντικείμενο που βρέθηκε και "έμοιαζε με αντικείμενο που χρονολογείται από το 1991" είχε αναγνωριστεί από την οικογένεια Νίνταμ ότι ανήκε στον Μπεν όταν εξαφανίστηκε. Ο Κάουζινς δήλωσε: "Η ομάδα μου και εγώ γνωρίζουμε ότι μηχανήματα, συμπεριλαμβανομένου ενός μεγάλου εκσκαφέα, χρησιμοποιήθηκαν για να καθαρίσουν μια έκταση γης στις 24 Ιουλίου 1991, πίσω από την αγροικία που ανακαινιζόταν από τους Νίνταμ.  Στις 17 Οκτωβρίου ο ντετέκτιβ ανακοίνωσε επίσης ότι είναι  πεπεισμένος πως ο Μπεν πέθανε την ίδια ημέρα που εξαφανίστηκε ως αποτέλεσμα ενός ατυχήματος κοντά στο αγρόκτημα στο χωριό Ηρακλής, όπου εθεάθη να παίζει για τελευταία φορά, και βρίσκεται θαμμένος στο νησί της Κω '' . Ως αποτέλεσμα αυτού η Βρετανική αστυνομία έχει απορρίψει οποιαδήποτε άλλη υπόθεση για την εξαφάνιση του παιδιού και έχει σταματήσει τις αντίστοιχες έρευνες.
Τον Δεκέμβριο του 2016 η μητέρα του Μπεν, Κέρι, δήλωσε ότι η αστυνομία του Γιορκσάιρ διαβεβαίωσε την οικογένεια Νίνταμ ότι: '' υπάρχουν άνθρωποι στο νησί που ξέρουν, αλλά είπαν ψέματα. Υπάρχουν άνθρωποι στην Κω που ξέρουν τι έγινε και πιθανότατα ξέρουν ακριβώς που είναι θαμμένος ο Μπεν. ''
Νέα ευρήματα το 2017
Τον Ιούλιο του 2017, η αστυνομία του Νότιου Γιορκσάιρ ανακοίνωσε ότι ίχνη αίματος εντοπίστηκαν σε ένα κομμάτι από σανδάλι καθώς και σε χώμα μέσα σε ένα αυτοκινητάκι, αντικείμενα που πιστεύεται ότι ανήκουν στον Μπεν. Η επικεφαλής του ιατροδικαστικού τμήματος της βρετανικής αστυνομίας δήλωσε πως η ομάδα της ανακάλυψε ένα γενετικό προφίλ χαρακτηριστικό αποσύνθεσης ανθρώπινου αίματος στο κομμάτι σανδαλιού και ότι το επόμενο βήμα είναι η λήψη DNA από το αντικείμενο ώστε να καθοριστεί σε ποιον ανήκει το αίμα. Σύμφωνα με τον επιθεωρητή Τζον Κάουζινς τα ευρήματα αυτά ενισχύουν την θεωρία ότι ο Μπεν σκοτώθηκε την ημέρα που εξαφανίστηκε και θάφτηκε στην Κω. Ωστόσο, τελικά αποδείχτηκε ότι δεν υπήρχαν ίχνη του DNA του Μπεν.
Παραπομπές
Κατηγορία:Ιστορία της Κω Κατηγορία:Έγκλημα στην Ελλάδα Κατηγορία:Εγκλήματα εις βάρος των παιδιών Κατηγορία:Αγνοούμενοι
The Independent
Η The Independent είναι μια βρετανική διαδικτυακή εφημερίδα. Ιδρύθηκε το 1986 ως εθνική πρωινή έντυπη εφημερίδα. Με το παρατσούκλι Indy, ξεκίνησε ως εφημερίδα μεγάλου μεγέθους και άλλαξε σε μορφή ταμπλόιντ το 2003. Η τελευταία έντυπη έκδοση κυκλοφόρησε το Σάββατο 26 Μαρτίου 2016, αφήνοντας μόνο την ηλεκτρονική έκδοση.